શહેરની આજી ડેમ ચોકડી પાસે આવેલ મચ્છોનગરમાં રહેતા પરેશ ગોહેલ નામના ભરવાડ શખ્સની કોઠારીયા સોલ્વન્ટ તરફ જતા રસ્તા ઉપર અવાવરું જગ્યાએથી હત્યા કરાયેલી લાશ મળી આવી હતી આ ગુનામાં ક્રાઇમ બ્રાન્ચની ટીમે પહેલેથી જ શંકાના દાયરામાં રહેલી મૃતક પરેશની પત્ની કિરણબેનની આગવીઢબે પૂછપરછ કરતા ભાંગી પડી હતી અને પ્રહલાદ પ્લોટમાં રહેતા મયુર ચાવડીયા કે જેની સાથે તેને પ્રેમસંબંધ હોય તેના મારફતે પતિની હત્યા કરાવી હોવાની કબૂલાત આપતા બંનેની ધરપકડ કરી મોબાઈલ, બાઈક કબ્જે કરી આજી ડેમ પોલીસને આરોપીઓનો કબ્જો સોંપ્યો હતો પતિ મારકૂટ કરતો હોવાથી બે વર્ષ પૂર્વે દ્વારકા મયુર સાથે મુલાકાત થયા બાદ બંને વચ્ચે પ્રેમ પાંગર્યો હતો અને પ્રેમિકાની તકલીફ દૂર કરવા પ્રેમી મયુરે પરેશનું ગળું દાબી મોતને ઘાટ ઉતારી દીધો હતો.